cyanic-selkie/wikianc huggingface dataset:
Εθνική Οδός 66 (Ελλάδα)
Διαδρομή
Ο δρόμος ξεκινάει απο την Εθνική Οδό 7 στα Δερβενάκια, στο ύψος του σιδηροδρομικού σταθμού Νεμέας, διέρχεται κάτω απο τον Αυτοκινητόδρομο Κεντρικής Πελοποννήσου, περνάει την Αρχαία Νεμέα και το Κουτσομόδι και διέρχεται για λίγο στην Νεμέα. Απο την Νεμέα ο δρόμος διασχίζει το Φλιάσσιο πεδίο με κατεύθυνση δυτικά, καταλήγοντας στα χωριά Αηδόνια και Γαλατάς. Ύστερα ανεβαίνει σε μία διαδρομή με αρκετές στροφές στον ορεινό οικισμό του Ψαριού τον οποίο και διαπερνά. Περνάει το οροπέδιο της Σκοτεινής και ανεβαίνει στο ορεινό πέρασμα που χωρίζει το όρους Τραχύ απο το όρος Ολίγυρτος. Ο δρόμος μετα κατεβαίνει προς την Κανδήλα, την οποία παρακάμπτει απο τον νότο, και το οροπέδιο του Ορχομενού. Προσπερνάει το χωριό Ορχομενός και καταλήγει στην κεντρική πλατεία του Λεβιδίου όπου και ενώνεται με την Εθνική Οδό 74 που συνδέει την Τρίπολη με τον Πύργο.
Ο δρόμος περνάει απο τους εξής οικισμούς:
Αρκαδία
66
Κατάλογος πρωθυπουργών της Ελλάδας
Εξωτερικοί σύνδεσμοι
* Πρωθυπουργοι Πρωθυπουργοι Ελλαδα
Ανδρόμαχος (ιατρός)
Ο Ανδρόμαχος ο Κρης ή Ανδρόμαχος ο Πρεσβύτερος (1ος αιώνας μ.Χ.) ήταν Έλληνας ιατρός από την Κρήτη ο οποίος υπήρξε ο προσωπικός γιατρός του Ρωμαίου αυτοκράτορα Νέρωνα. Ο γιος του ονομάζονταν επίσης Ανδρόμαχος -γνωστός ως Ανδρόμαχος ο Νεότερος ωστόσο δεν είναι τίποτα γνωστό για τη ζωή του παρά μόνο το ότι υπήρξε συγγραφέας ενός τρίτομου έργου με φαρμακευτική θεματολογία το οποίο αναφέρει συχνά ο Γαληνός.
Βιογραφία
Ο Ανδρόμαχος ο Πρεσβύτερος είναι κυρίως γνωστός για το γεγονός ότι υπήρξε ο πρώτος ιατρός ο οποίος είχε τον τίτλο του αρχίατρου, καθώς και για την εφεύρεση μιας διάσημης φαρμακευτικής αγωγής/πανάκειας η οποία έφερε το όνομα του ως η  (γνωστή στα λατινικά ως Theriaca Andromachi). Οι οδηγίες παρασκευής του σκευάσματος περιέχονται σε ένα ελεγειακό ποίημα 174 γραμμών το οποίο είναι αφιερωμένο στον Νέρωνα. Ο Γαληνός συμπεριέλαβε το ποίημα αυτό σε 2 από τα έργα του, και σχολίασε πως η επιλογή της περιγραφής της συνταγής με τη μορφή ποιήματος έγινε έτσι ώστε ο Ανδρόμαχος να θυμάται ευκολότερα την παρασκευή της καθώς και λιγότερο πιθανό να αλλοιωθεί κατά το πέρασμα του χρόνου. Επιπλέον ιταλικές αναφορές της Αναγέννησης αναφέρουν πως όντως ο Ανδρόμαχος υπήρξε ο εφευρέτης της συνταγής αντί του Γαληνού.
Σύμφωνα με ορισμένους ερευνητές ο Ανδρόμαχος ο Πρεσβύτερος είναι και ο συγγραφέας ενός φαρμακολογικού έργου με τον τίτλο φαρμακῖτις βίβλος, αν και από τη συντριπτική πλειοψηφία των μελετητών αποδίδεται στον γιό του Ανδρόμαχο τον νεώτερο και περιέχει εξαιρετικά μεγάλο αριθμό στοματικών φαρμάκων.
Πηγές
Κατηγορία:Αρχαίοι Έλληνες ιατροί
Κυκλοπεντανόλη
Η κυκλοπεντανόλη ή κυκλοπεντυλική αλκοόλη ή υδροξυκυκλοπεντάνιο είναι ονομασία μιας κυκλοαλκανόλης, δηλαδή κορεσμένης μονοκυκλικής μονοσθενής αλκοόλης. Συνήθως αντιπροσωπεύεται από τον τύπο: 50 px. Με βάση το χημικό της τύπο, C4H8Ο έχει τα ακόλουθα 71 ισομερή:
Κυκλοπεντάνια
«Κυκλοπεντάνια» ονομάζονται τα κυκλοαλκάνια με πενταμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση όχι επίπεδου πενταγώνου, όπως θα περίμενε κανείς, με βάση τα κυκλοπροπάνια παραπάνω, αλλά «φακέλου» (Envelope), όπως αποδείχθηκε από πειράματα περίθλασης ηλεκτρονίων: 600 px Στη δομή αυτή προκύπτουν γωνίες που δείνουν μέσο όρο, που είναι η συνηθισμένη γωνία δεσμού sp3-sp3 που αντιστοιχεί σε κορεσμένο, οπότε και πάλι προκύπτει «ενέργεια τάσης δεσμών», όπως παραπάνω στα κυκλοπροπάνια, αλλά πολύ μικρότερη: Υπολογίστηκε σε ΔQ = 29 kJ/mole. Αποτέλεσμα των παραπάνω είναι τα κυκλοπεντάνια να μη δείνουν αντιδράσεις προσθηκοδιάσπασης-1,5, γιατί σ' αυτά η ενέργεια τάσης δεσμών είναι ανεπαρκής. Το άτομο άνθρακα (και οι υποκαταστάτες του) που βρίσκεται σε σχετικά υπερυψωμένη θέση και τα υπόλοιπα στις σχετικά χαμηλότερες δεν παραμένουν σταθερά εκεί, αλλά στιε θέσεις αυτές εναλλάσσονται. Αυτό το φαινόμενο της εσωτερικής μοριακής κίνησης ονομάζεται «ψευδοπεριστροφή» (pseudorotation).
Πηγές
Κατηγορία:Κυκλοαλκανόλες
Γιόνας Ρένκσε
μικρογραφία Ο Γιόνας Ρένκσε (Jonas Renkse) είναι Σουηδικής καταγωγής οργανοπαίκτης, τραγουδιστής, συνθέτης και στιχουργός. Έχει υπάρξει συνιδρυτής στις μπάντες Katatonia, October TIdes (έχει αποχωρήσει) και Bloodbath. Στους Katatonia και στους October Tides ήταν για χρόνια ντράμερ και τραγουδιστής, μέχρι που αποφάσισε να αφοσιωθεί αποκλειστικά στο δεύτερο, ενώ στους Bloodbath είναι μπασίστας και κάνει και τι δεύτερες φωνές.
Γενικές Πληροφορίες
Ο Γιόνας γεννήθηκε στις 19 Μαΐου του 1975 στη Στοκχόλμη της Σουηδίας. Είχε πολύ καλή παιδική ηλικία. Οι γονείς του ήταν ιδιαίτερα υποστηρικτικοί ως προς την μουσική του ενασχόληση και βρισκόντουσαν δίπλα του σε κάθε βήμα που έκανε. Εκτός από την μουσική αγαπούσε το διάβασμα και την ζωγραφική. Η πρώτη του επαγγελματική κίνηση στο χώρο της μουσικής ήταν η απόπειρα δημιουργίας του συγκροτήματος των Katatonia το 1991, ενώ αργότερα συμμετείχε στην ίδρυση των October tides το 1995 αλλά και στους Bloodbath. Έμπνευση για αυτόν αποτελούν βιβλία, ταινίες τρόμου και παλαιότεροι μουσικοί δίσκοι. Ο ίδιος έχει δηλώσει ότι για να συγγράψει κάτι καινούργιο είτε στίχους, είτε μουσική απομονώνεται σε ένα σκοτεινό δωμάτιο υπό το φως μόνο ενός κεριού για να μην αποσπάται. Επιπλέον, έχει δηλώσει ότι οι καταθλιπτικοί στίχοι και το μελαγχολικό ύφος της κύριας μπάντας του, δηλαδή των Katatonia, τον εκφράζουν πλήρως και δεν απέχουν πολύ από τον καθημερινό Jonas. Επίσης έχει αποκαλύψει ότι λόγω της λατρείας του για το διάβασμα γράφει και ο ίδιος κάποιες μικρές ιστορίες που διαμοιράζει σε φίλους και αργότερα θα ήθελε να κάνει κάποια πιο σοβαρή δουλειά στον χώρο της συγγραφής βιβλίων.
Παραπομπές
Κατηγορία:Σουηδοί τραγουδιστές Κατηγορία:Σουηδοί συνθέτες Κατηγορία:Στιχουργοί
Σεύθης Γ΄
Ο Σεύθης Γ΄ ήταν βασιλιάς των Οδρυσών και της Θράκης, 342 - 300π.Χ.
Βιογραφία
Την περίοδο της βασιλείας του το Θρακικό βασίλειο ήταν υποτελής στον Μεγάλο Αλέξανδρο· όταν αυτός πέθανε ο Λυσίμαχος αυτοανακηρύχθηκε βασιλιάς της Θράκης και των παρά τον Πόντο εθνών (322 - 280π.Χ). Ο Σεύθης Γ΄ το 331 π.Χ. είχε στείλει πρεσβεία στην Αθήνα με τον γιο του Ρηβούλ,α πετυχαίνοντας μυστική συμμαχία μαζί τους, με σκοπό να διώξει του Μακεδόνες από τη Θράκη. Τού Λυσίμαχου, όταν αυτός ανέλαβε τον θρόνο της Θράκης, πρώτο μέλημά του ήταν να υποτάξει πλήρως τους Θράκες, έτσι ξεκίνησε αρχικά πόλεμο με τους Οδρύσες και αργότερα με τους Γέτες. Ο Σεύθης Γ΄ μετά από στρατιωτικές ήττες, αναγκάστηκε να δηλώσει υποταγή στον Λυσίμαχο, χάνοντας και εδάφη στον Εύξεινο πόντο.
Κατά τους πολέμους των διαδόχων του Μεγάλου Αλεξάνδρου ο Σεύθης Γ΄ επαναστάτησε μαζί με τις ελληνικές αποικίες του Εύξεινου Πόντου μετά και από παρότρυνση του Αντίγονου Α΄. Ο Λυσίμαχος τότε πολιόρκησε και κατέλαβε την Οδησσό, την Ίστρο και την Καλλάτιδα. Σε μάχη στον Αίμο μεταξύ Λυσίμαχου και Σεύθη Γ΄ νικητής βγήκε ο Σεύθης Γ΄, μάλιστα έπιασε αιχμάλωτο τον αντίπαλο στρατηγό Παυσανία, το οποίο σκότωσε, και πολλούς Μακεδόνες στρατιώτες. Ο πόλεμος μεταξύ Οδρυσών και Λυσίμαχου κράτησε επτά έτη, με τον τελευταίο να ανακηρύσσεται βασιλιάς της Θράκης.
Ο Σεύθης Γ΄ έκοψε νομίσματα, που στη μία όψη είχαν παράσταση ιππέα και επιγραφή ΣΕΥΘΟΥ, και στην άλλη κεφαλή Διός.
Τάφος του Σεύθη Γ΄
Ο Τάφος του βασιλιά της Θράκης Σεύθη Γ΄ βρίσκεται στη Βουλγαρία στην τούμπα Γκολιαμάτα Κοσμάτκα, σε απόσταση 1 χλμ νότια από την πόλη της Σίπκα, βόρεια της πόλης Καζανλούκ. Ανακαλύφθηκε το 2004 από το Βούλγαρο αρχαιολόγο Γκεόργκι Kίτοφ. Ο τάφος κατασκευάστηκε το δεύτερο μισό του 5ου αι. π.Χ. Μεταξύ των αντικειμένων που βρέθηκαν εκεί, περιλαμβάνονται: το χρυσό στεφάνι του ηγεμόνα, μία χρυσή κύλικα (ρηχό κύπελλο κρασιού), επιγονατίδες και κράνος, και επιθέματα αναβατήρων για άλογο, που όλα εκτίθενται στο ιστορικό μουσείο της πόλης Καζανλούκ. Αξιοσημείωτη είναι η χάλκινη κεφαλή του αγάλματος του Σεύθη Γ΄, θαμμένη τελετουργικά μπροστά από την πρόσοψη, που είναι αρκετά λεπτομερής. Πρόκειται για ένα σημαντικό αποδεικτικό στοιχείο των Θρακικών Ορφικών τελετουργιών.
Ο ταφικός ναός αποτελείται από έναν διάδρομο, έναν προθάλαμο, έναν στρογγυλό θάλαμο που τον καλύπτει υψηλός θόλος και έναν ορθογώνιο θάλαμο, κατασκευασμένο ως σαρκοφάγο από δύο μονόλιθους, που ο ένας ζυγίζει περισσότερο από 60 τόνους. Οι τρεις αίθουσες είναι κατασκευασμένες από ορθογώνιους ογκόλιθους και καλύπτονται με πλάκες. Μια δίφυλλη μαρμάρινη πύλη κλείνει την είσοδο προς τον κυκλικό θάλαμο. Οι ανώτερες ζώνες της είναι διακοσμημένες με εικόνες του θεού Διόνυσου, που στο ανατολικό τμήμα ενσαρκώνει τον ήλιο και στο δυτικό τη γη και τη νύχτα.
Η τελετουργική κλίνη και ο τελετουργικός κοιτώνας βρίσκονται στον ορθογώνιο θάλαμο. Καλύφθηκαν με ύφασμα από χρυσή κλωστή, μετά την τέλεση μίας λαμπρής κηδείας του ηγεμόνα. Επάνω στο φιαλίδιο, την κανάτα και το κράνος ήταν χαραγμένο το όνομα του Σεύθη, γεγονός που αποδεικνύει ότι στις αρχές του 3ου αι. π.Χ. θάφτηκε εδώ ο Σεύθης Γ΄, ο περίφημος Θράκας ηγεμόνας τού βασιλείου των Οδρυσών.
Η πρωτεύουσα τού βασιλείου του, που ονομαζόταν Σευθόπολις, βρίσκεται περίπου δέκα χιλιόμετρα νοτιοδυτικά από τον τάφο, στο κάτω μέρος του φράγματος Κόπρινκα. Το κεφάλι τού αγάλματος του Σεύθη είναι θαμμένο στον τάφο και αντίγραφό του τοποθετήθηκε σε ένα βάθρο στην πρωτεύουσα Σευθόπολη.
Τα προσωπικά αντικείμενα και τα δώρα, που απαιτούντο για τη μετά θάνατο ζωή του ηγεμόνα, είναι τοποθετημένα προσεκτικά μέσα στον θάλαμο. Μετά την ταφή σφραγίστηκε η είσοδος του κυκλικού θαλάμου και του προθάλαμου, το άλογο τού ηγεμόνα θυσιάστηκε και μετά ο διάδρομος κάηκε τελετουργικά.
Ο τάφος αποτελεί τμήμα της Κοιλάδας των Θρακών Βασιλέων, που περιλαμβάνει επίσης τον τάφο του Καζανλάκ (αναγνωρισμένο ως μέρος της παγκόσμιας κληρονομιάς της UNESCO), καθώς και τους τάφους και τους ναούς που βρέθηκαν στα αναχώματα Γκολιάμα Αρσενάλκα, Σούσμανετς, Χελβέτσια, Γκρίφονι, Σβέτιτσα και Όστρουσα.
Πηγές
Κατηγορία:Βασιλείς των Οδρυσών
Σφήκα Αλοννήσου
Η Σφήκα είναι ακατοίκητη νησίδα των Βορείων Σποράδων και βρίσκεται βόρεια της Κυρά Παναγιάς. Αποτελεί ένα από τα καταφύγια της μεσογειακής φώκιας.
Εξωτερικοί σύνδεσμοι
Κατηγορία:Σποράδες
Κατηγορία:Ελληνικές βραχονησίδες Κατηγορία:Θαλάσσιο Πάρκο Αλοννήσου Βορείων Σποράδων
Συμπλήρωμα ως προς 1
Το συμπλήρωμα ως προς 1 (Αγγλικά: 1s' complement) ενός δυαδικού αριθμού ορίζεται ως η τιμή που παίρνουμε όταν αντιστρέφουμε όλα τα ψηφία (bits) του δυαδικού αριθμού (αλλάζοντας τα 0 σε 1 και το αντίστροφο - το 0 είναι το συμπλήρωμα του 1 και το αντίθετο). Ο αριθμός αυτός λειτουργεί ως ο αρνητικός αριθμός του αρχικού αριθμού σε πράξεις όπως η δυαδική πρόσθεση. Η πράξη της αφαίρεσης "στο χαρτί" από τον άνθρωπο χρησιμοποιεί την ιδέα του "δανεικού κρατούμενου" (Αγγλικά: borrow). Συγκεκριμένα όταν το ψηφίο του μειωτέου είναι μικρότερο από το αντίστοιχο ψηφίο του αφαιρετέου παίρνουμε ένα "δανεικό κρατούμενο". Στα ψηφιακά κυκλώματα υπολογιστών τέτοιες πράξεις υλοποιούνται χρησιμοποιώντας συμπληρώματα ως προς 1 ή συμπληρώματα ως προς 2. Όμως το συμπλήρωμα ως προς 1 παρουσιάζει κάποια προβλήματα στην εφαρμογή του (όπως την ύπαρξη δύο αναπαραστάσεων του μηδέν - του θετικού και του αρνητικού μηδέν) και σπάνια χρησιμοποιείται στους υπολογιστές. Στους σύγχρονους υπολογιστές χρησιμοποιείται το συμπλήρωμα ως προς 2.
Στην αναπαράσταση βάσης με συμπλήρωμα όταν το πιο σημαντικό ψηφίο (MSB: Most Significant Bit) του αριθμού είναι 1 σημαίνει ότι ο αριθμός αυτός είναι αρνητικός. Όλοι οι θετικοί αριθμοί ξεκινάνε με 0 (MSB). Για παράδειγμα ο αριθμός 25 σε 8 bits δυαδική αναπαράσταση ισούται με το 00011001, ενώ ο –25 είναι ο αριθμός 11100110 (αντιστρέφοντας όλα τα bits - συμπλήρωμα ως προς 1). Το πιο σημαντικό ψηφίο είναι 1 και δηλώνει ότι είναι αρνητικός αριθμός ο -25. Αφού το σημαντικότερο ψηφίο είναι το πρόσημο αν έχουμε 8 bits αναπαράσταση, χρησιμοποιούμε τα υπόλοιπα 8-1 = 7 bits για την αναπαράσταση του αριθμού (απόλυτης τιμής). Έτσι μπορούμε να αναπαραστήσουμε 2^7 θετικούς και αρνητικούς αριθμούς (από το ‑127 έως το +127). Το πρόβλημα σε αυτήν την αναπαράσταση αρνητικών αριθμών είναι ότι έχουμε δύο αριθμούς που αναπαριστούν το μηδέν. Για παράδειγμα σε ένα 8bit δυαδικό ψηφίο το 0000 0000 (είναι 0) αλλά και το 1111 1111 (είναι το -0).
Συμπλήρωμα ως προς την βάση μείον ένα
Ένας αριθμός N με βάση r και n ψηφία έχει συμπλήρωμα ως προς (r-1) το οποίο δίνεται από το (r^n-1)-N. Στους δυαδικούς αριθμούς r=2 και r-1=1, έτσι έχουμε το συμπλήρωμα ως προς 1 του αριθμού N. Το 2^n αναπαριστά ένα αριθμό που έχει 1 ως MSB και n 0. Ο αριθμός 2^n-1 είναι ο δυαδικός αριθμός με n 1. Για παράδειγμα και. Το συμπλήρωμα ως προς 1 υπολογίζεται αφαιρώντας κάθε ψηφίο από το 1. Επειδή 1-0=1 και 1-1=0 αρκεί η αλλαγή κάθε ψηφίου με το "συμπλήρωμά" του, δηλαδή του 1 σε 0 και του 0 σε 1. Παρακάτω βλέπουμε όλες τους αριθμούς με βάση το συμπλήρωμα ως προς 1 σε 4 στοιχεία bit (nibble): από -7 έως 7:
+     − 0   0000   1111    υπάρχουν 2 αναπαραστάσεις του 0 1  0001   1110 2   0010   1101 3   0011   1100 4   0100   1011 5   0101   1010 6   0110   1001 7   0111   1000
Πράξεις
Η πρόσθεση/αφαίρεση δυο αριθμών γίνεται κατευθείαν χρησιμοποιώντας το συμπλήρωμα ως προς 1. Κατευθείαν πρόσθεση/αφαίρεση των bit και στην περίπτωση που έχουμε υπερχείλιση, προσθέτουμε/αφαιρούμε το 1 στο αποτέλεσμα.
0001 0110    22 + 0000 0011      3    —δεν έχουμε υπερχείλιση ==========  ====    —όχι κυκλική επαναφορά κρατούμενου στο αποτέλεσμα. 0001 1001    25
Παρακάτω έχουμε ένα παράδειγμα αφαίρεσης αριθμών:
0000 0110     6 − 0001 0011     19  ==========   ====  1 1111 0011    −12    —υπερχείλιση − 0000 0001     1    —κυκλική επαναφορά κρατούμενου στο αποτέλεσμα. ==========  ====    1111 0010    −13    —Το αποτέλεσμα (6 − 19 = -13)
Παρακάτω δείχνουμε ότι το συμπλήρωμα ως προς ένα ενός θετικού αριθμού είναι η αρνητική τιμή του αριθμού:
Πρόσθεσε το 3 στο 19.
Αφαίρεσε το −3 από το 19.
0001 0011    19 − 1111 1100     −3  ==========   ====  1 0001 0111     23    —υπερχείλιση − 0000 0001     1    —αφαίρεση κυκλικής επαναφοράς κρατούμενου στο αποτέλεσμα. ==========  ====    0001 0110     22    —Το αποτέλεσμα (19 − (−3) = 22).
Αρνητικό μηδέν
Το αρνητικό μηδέν είναι η περίπτωση όπου όλα τα bits έχουν την τιμή 1. Η πρόσθεση ή η αφαίρεση του αρνητικού μηδέν δίνει την αρχική τιμή.
Προσθέτοντας αρνητικό μηδέν:
0001 0110    22 + 1111 1111     −0  ==========   ====  1 0001 0101     21     + 0000 0001      1    —κυκλική επαναφορά κρατούμενου στο αποτέλεσμα. ==========  ====    0001 0110     22    —Το αποτέλεσμα είναι (22 + (−0) = 22)
Αφαιρώντας το αρνητικό μηδέν:
0001 0110    22 − 1111 1111     −0  ==========   ====  1 0001 0111     23    —αφαίρεση κυκλικής επαναφοράς κρατούμενου στο αποτέλεσμα. − 0000 0001     1  ==========   ====    0001 0110     22    —Το αποτέλεσμα είναι (22 − (−0) = 22)
Το αρνητικό μηδέν δημιουργείται εάν προσθέσουμε ένα αριθμό με τον αρνητικό του (σε συμπλήρωμα ως προς 1):
0001 0110    22 + 1110 1001    −22  ==========   ====    1111 1111     −0    —Αρνητικό μηδέν.
Το πρόβλημα με τον αρνητικό μηδέν, παρόλο που στα μαθηματικά δεν παρουσιάζει πρόβλημα σε ένα λογισμικό θα πρέπει να υπάρξει έξτρα έλεγχος.
Παραπομπές
Κατηγορία:Δυαδική αριθμητική
Κερσίβαυλος
Ο  Κερσίβαυλος ήταν βασιλιάς των Οδρυσών και της Θράκης, γύρω στα 300 π.Χ.,
Βίος
Είναι γνωστός από τα νομίσματα που έκοψε, ήταν ίδια με τα Μακεδονικά κι έφεραν επιγραφή ΒΑΣΙΛΕΩΣ ΚΕΡΣΙΒΑΥΛΟΥ. Την εποχή που βασίλεψε το κράτος των Οδρυσών ήταν υποτελές στον Λυσίμαχο. Την ίδια εποχή στην Θράκη έφτασαν Γαλάτες που ανήκαν στον μεγάλο στρατό του Βρέννου που μετά την ήττα τους στους Δελφούς κατέφυγαν στην Θράκη. Εκεί ο Βρέννος επιτέθηκε κατά των Παιόνων και ο Κερέθριος κατά των Οδρύσων καταφέρνοντας να καταλάβει πολλά εδάφη δημιουργώντας ανεξάρτητο βασίλειο.
Πηγές
Κατηγορία:Βασιλείς των Οδρυσών
Σαιντ-Αντουάν (Ντου)
Το Σαιντ-Αντουάν (γαλλικά: Saint-Antoine) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
H.323
Το H.323 είναι ένα τυποποιημένο πρωτόκολλο πολυμέσων ITU. Περιλαμβάνει τη διάφορη επικοινωνία τύπων όπως η φωνή, το βίντεο και δεδομένα.
Εφαρμόζεται ευρέως από κατασκευαστές εξοπλισμού φωνής και τηλεδιάσκεψης, χρησιμοποιείται σε διάφορες εφαρμογές Διαδικτύου, όπως το GnuGK και το NetMeeting σε πραγματικό χρόνο και αναπτύσσεται ευρέως παγκοσμίως από παρόχους υπηρεσιών και επιχειρήσεις για υπηρεσίες φωνής και βίντεο μέσω δικτύων IP.
Κατηγορία:Πολυμέσα
Αραβική Θάλασσα
thumb|Χάρτης της Αραβικής Θάλασσας. Η Αραβική Θάλασσα αποτελεί το βορειοδυτικό τμήμα του Ινδικού ωκεανού μεταξύ Ινδίας, Αραβικής χερσονήσου και Ανατολικής Αφρικής. Ονομάζεται επίσης και Θάλασσα του Ομάν. Η επιφάνειά της είναι περίπου 3.862.000 τετρ. χιλιόμετρα. Το μέγιστο πλάτος της είναι περίπου 2.400 χιλιόμετρα και το μέγιστο βάθος της 4.652 μέτρα ή 15.262 πόδια στην αραβική λεκάνη. Στην θάλασσα αυτή εκβάλλουν πολλά ποτάμια με κυριότερο τον Ινδό ποταμό. Οι χώρες οι οποίες έχουν ακτές στην Αραβική Θάλασσα είναι η Ινδία, η Υεμένη, το Ομάν, το Πακιστάν, η Σρι Λάνκα, οι Μαλδίβες και η Σομαλία. Πολλές εμπορικές διαδρομές διασχίζουν την Αραβική Θάλασσα από την αρχαιότητα, οι οποίες συνδέουν τη Μέση Ανατολή με την Ανατολική Αφρική, την Ινδία, τη Νοτιοανατολική Ασία και την Κίνα. Η θάλασσα αυτή αποτελεί το κύριο μέρος του ταξιδιού των πλοίων, το οποίο δρομολογείται στη γραμμή μεταξύ Ευρώπης και Ινδίας μέσω του καναλιού του Σουέζ, το οποίο ενώνει τη Μεσόγειο με την Ερυθρά Θάλασσα.
Κατηγορία:Αραβία Κατηγορία:Θάλασσες Κατηγορία:Ινδικός Ωκεανός
Ρόδη
Γενεαλογικό δένδρο
Ελληνικές θαλάσσιες θεότητες
Πηγή
Ροδη Ροδη Κατηγορία:Μυθολογία της αρχαίας Ρόδου
Βύζης ο Θραξ
Ο Βύζης ήταν βασιλιάς των Οδρυσών και της Θράκης, στα μέσα του δευτέρου π.Χ. αιώνα.
Βιοφραφία
Ο Βύζης ηγεμόνευσε μετά τον Τήρη Δ' και την περίοδο που στην Μακεδονία εμφανίστηκε ο Ανδρίσκος ή Ψευδοφίλιππος, ο οποίος επαναστάτησε εναντίον των Ρωμαίων σημειώνοντας αρχικά νίκες και καταλαμβάνοντας εδάφη. Το 148 π.Χ. όταν ο Ανδρίσκος κατέφυγε στην Θράκη αναφέρεται ότι ο Βύζης τον συνέλαβε και τον παρέδωσε στους Ρωμαίους.
Πηγές
Κατηγορία:Βασιλείς των Οδρυσών
Fairey Albacore
Συνολικά κατασκευάστηκαν 800 Albacore, συμπεριλαμβανομένων των δύο πρωτοτύπων.
Σχεδιασμός και ανάπτυξη
Τα δύο πρωτότυπα δοκιμών πραγματοποίησαν την πρώτη τους πτήση στις 12 Δεκεμβρίου 1938 και η παραγωγή των πρώτων 98 αεροσκαφών ξεκίνησε το 1939.
Τα πρώιμα Albacore προωθούνταν από κινητήρες Bristol Taurus II, ενώ αργότερα αξιοποιήθηκε ο ισχυρότερος Taurus XII. Κατά τη διάρκεια δοκιμών με τον Taurus τον Φεβρουάριο του 1940, το τορπιλοπλάνο έφτασε σε μέγιστη ταχύτητα 258 km/h σε ύψος 1.463 m, ενώ μετέφερε τέσσερις βόμβες βυθού. Χωρίς αυτές έφτασε σε ταχύτητα των 277 km/h.
Επιχειρησιακή ιστορία
Το No. 826 Σμήνος της Ναυτικής Αεροπορίας συγκροτήθηκε τον Μάρτιο του 1940 ειδικά για να δοκιμασθεί και να αξιολογηθεί σε επιχειρησιακές συνθήκες το νέο τορπιλοπλάνο. Κατά τη διάρκεια του 1940 τα Albacore χρησιμοποιήθηκαν σε αποστολές προσβολής εχθρικών πλοίων σε λιμένες και στο κανάλι της Μάγχης. Τα πρώτα Σμήνη επί αεροπλανοφόρου που παρέλαβαν Albacore ήταν τα Νο. 826 και Νο. 829 στο HMS Formidable. Οι επιχειρήσεις ξεκίνησαν το Νοέμβριο του 1940, όμως αρχικά υπήρχαν ζητήματα αξιοπιστίας του κινητήρα Taurus. Σταδιακά η κατάσταση βελτιώθηκε και τα Albacore έφτασαν στα ίδια επίπεδα επίπεδα ετοιμότητας με τα Swordfish. Το νέο τορπιλοπλάνο παρέμεινε παρ'όλα αυτά λιγότερο δημοφιλές στα πληρώματα από το Swordifh, διότι δεν ήταν τόσο ευέλικτο.
Συνολικά 15 Σμήνη πρώτης γραμμής της Fleet Air Arm εξοπλίστηκαν με Albacore και χρησιμοποιήθηκαν εκτενώς στο Θέατρο επιχειρήσεων Μεσογείου και τον Ατλαντικό. Ο ρόλος τους ήταν πολύ σημαντικός στην αποτυχημένη Επιδρομή στο Πετσαμο και το Κιρκενε τον Ιούλιο του 1941, στη ναυμαχία του Ταινάρου, τη δεύτερη μάχη του Ελ Αλαμέιν και κατά τις αποβάσεις σε Σικελία και Σαλέρνο. Από το Σεπτέμβριο του 1941 μέχρι τα τέλη Ιουνίου 1943 το Νο. 828 Σμήνος διατηρούσε Albacore στη Μάλτα για την προσβολή ιταλικών νηοπομπών και παράκτιων στόχων στη Σικελία.
Το 1943 ξεκίνησε η σταδιακή αντικατάσταση των Albacore από τα Barracuda. Το Νο. 841 Σμήνος ήταν ο τελευταίος σχηματισμός που διατήρησε τον τύπο, μέχρι τα τέλη του 1943.
Η RAF αξιοποίησε μικρό αριθμό τέτοιων αεροσκαφών, εντάσσοντας τα στο Νο. 36 Σμήνος της στη Σιγκαπούρη. Όσα από αυτά επιβίωσαν των σκληρών μαχών, πέρασαν στην κατοχή των Ιαπώνων τον Μάρτιο του 1942. Το 1943 εξοπλίστηκε με Albacore το Νο. 415 Σμήνος της Βασιλικής Καναδικής Αεροπορίας (RCAF). Αυτά μεταφέρθηκαν στο Νο. 119 Σμήνος της και παρέμειναν επιχειρησιακά με αυτό μέχρι τον Ιούλιο του 1944. Στις αρχές του 1945 αντικαταστάθηκαν από Swordfish Mk.III εξοπλισμένα με ανθυποβρυχιακό ραντάρ, τα οποία και διατήρησαν μέχρι και το τέλος του πολέμου.
Βιβλιογραφία
Albacore Κατηγορία:Αεροσκάφη ναυτικής αεροπορίας Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Καραγκούνηδες
Οι Καραγκούνηδες ή Καραγκούνοι είναι Ελληνική πληθυσμιακή ομάδα που παλαιότερα κατοικούσε στα πεδινά της δυτικής Θεσσαλίας.
Ονομασία και προέλευση
Ο Αλέξανδρος Φιλαδελφεύς και ο Νικόλαος Γεωργιάδης, ετυμολογούν τη λέξη Καραγκούνηδες από τη μέλαινα διφθέρα (= μαύρη γούνα). Κατά τον Αντώνη Ρίζο, η προέλευση της ονομασίας είναι αμιγώς τουρκική. Ο Γιώργης Έξαρχος αναφέρει δύο επιπλέον ετυμολογήσεις· από τις τουρκικές λέξεις καρά (= μαύρος) και Γιουνάν (=Έλληνας) που εξελίχθηκε σε Καραγκούνηδες, και από τη βλάχικη λέξη Γκερκούνιοι (= Έλληνες) που εξελίχθηκε σε Γκαρκούνοι και μετέπειτα σε Καραγκούνοι.
Κατά τον Ρίζο οι Καραγκούνηδες της νοτιοδυτικής Θεσσαλίας είναι εξελληνισμένοι Αρβανίτες, οι οποίοι στις αρχές του 14ου αιώνα είχαν εποικίσει τη περιοχή και την υπόλοιπη κεντρική Ελλάδα. Με τον ισχυρισμό αυτό διαφωνεί η Σοφία Αλευρά-Κόκκαλη που γράφει:
"«Οι Καραγκούνηδες και, γενικότερα, οι Θεσσαλοί, δεν έχουν καμιά σχέση με αλβανικά ή αρβανιτοβλάχικα στοιχεία. Οι Θεσσαλοί Καραγκούνηδες, λοιπόν, αποτελούν όχι απλώς ελληνικό φύλο, αλλά ένα από τα αρχαιότερα ελληνικά φύλα, που επιζούν ως τις μέρες μας.»"
Οι Καραγκούνηδες της Θεσσαλίας δεν σχετίζονται με την ομώνυμη βλαχόφωνη πληθυσμιακή ομάδα των Καραγκούνηδων ή Αρβανιτόβλαχων της Ακαρνανίας, οι οποίοι χρησιμοποιούν το ενδώνυμο Ρμένοι ή Ρεμένοι, που ταυτίζεται με το όνομα Αρμούνοι, Αρωμούνοι ή Αρμάνοι.
Οι Εζέ, Α. Καρκαβίτσας, Δ. Αναστασόπουλος, Μ. Καραγάτσης, Μ. Τριανταφυλλίδης και Η. Παπαδήμος, ταυτίζουν τους Καραγκούνηδες με όλους τους πεδινούς αγρότες ή κολίγους της Θεσσαλίας. Μάλιστα, ο Η. Παπαδήμος γράφει ότι οι Έλληνες Βλάχοι, τους αποκαλούν Γκρέτσι. Αναφορές στους Καραγκούνηδες, γίνονται από τους Ν. Κ. Σπάθη, Γ. Α. Βαλταδώρο και Ζ. Σκάρο.
Τα παλαιότερα χρόνια οι Καραγκούνηδες ζούσαν στον κάμπο της Καρδίτσας, των Φαρσάλων και των Τρικάλων και ήταν κολίγοι.
Παραπομπές
Κατηγορία:Έλληνες ανά εθνοτική ή εθνική καταγωγή Κατηγορία:Πληθυσμιακές ομάδες της Ελλάδας
Μακάμπι Χάιφα
Η Μακάμπι Χάιφα (εβραϊκά: מכבי חיפה‎, αγγλικά: Maccabi Haifa) είναι αθλητικός σύλλογος του Ισραήλ με έδρα τη Χάιφα. Ιδρύθηκε το 1913, είναι τμήμα της ομοσπονδίας Μακάμπι και αποτελεί έναν από τους ισχυρότερους συλλόγους της χώρας του στα αθλήματα του ποδοσφαίρου και της καλαθοσφαίρισης.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1913 Κατηγορία:Χάιφα  Κατηγορία:Αθλητικοί σύλλογοι Ισραήλ
Κοκκινονήσι Αλοννήσου
To Κοκκινονήσι είναι ένα πολύ μικρό ακατοίκητο νησί των Βορείων Σποράδων και βρίσκεται ανατολικά της Αλοννήσου απέναντι από την παραλία Κοκκινόκαστρο.
Κατηγορία:Σποράδες Κατηγορία:Ελληνικές βραχονησίδες Κατηγορία:Θαλάσσιο Πάρκο Αλοννήσου Βορείων Σποράδων
Σαιν-Ζωρζ-Αρμόν
Το Σαιν-Ζωρζ-Αρμόν (γαλλικά: Saint-Georges-Armont) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ρομβοεικοσιδωδεκάεδρο
Στη στερεομετρία, το ρομβοεικοσιδωδεκάεδρο (ή μικρό ρομβοεικοσιδωδεκάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 62 έδρες: 20 ισόπλευρα τρίγωνα, 30 τετράγωνα και 12 κανονικά πεντάγωνα. Έχει 60 κορυφές και 120 ακμές.
Οι 30 τετραγωνικές έδρες του πολυέδρου είναι συνεπίπεδες με τις 30 έδρες του ρομβικού τριακοντάεδρου, το οποίο είναι δυϊκό του εικοσιδωδεκάεδρου, εξού και το όνομα ρομβοεικοσιδωδεκάεδρο.
Γεωμετρικά χαρακτηριστικά ρομβοεικοσιδωδεκάεδρου
Αν θεωρήσουμε \alpha \,\! το μήκος της ακμής του στερεού, τότε ισχύουν τα εξής:
Κατασκευαστικά, το ρομβοεικοσιδωδεκάεδρο μπορεί να προέλθει από το δωδεκάεδρο, εάν αποκοπούν όλες οι ακμές του, έτσι ώστε στη θέση των ακμών του αρχικού δωδεκαέδρου να σχηματιστούν τετράγωνα, ενώ στις κορυφές του να σχηματιστούν τρίγωνα. Με τον ίδιο τρόπο μπορεί να προέλθει και από το δυϊκό πολύεδρο του δωδεκαέδρου, το εικοσάεδρο.
Ένας άλλος τρόπος κατασκευής του ρομβοεικοσιδωδεκάεδρου είναι να λάβουμε ένα δωδεκάεδρο και να απομακρύνουμε προς τα έξω (σε σχέση με το κέντρο του) όλες τις έδρες του κατά ορισμένη απόσταση, να κάνουμε το ίδιο και με ένα εικοσάεδρο (που έχει το ίδιο κέντρο και την ίδια ακμή με το δωδεκάεδρο) και, τέλος, να καλύψουμε τα 30 κενά που θα δημιουργηθούν με τετράγωνα (όσες είναι και οι ακμές των αρχικών στερεών). Έτσι το καινούριο πολύεδρο (το ρομβοεικοσιδωδεκάεδρο) θα έχει ως έδρες τα 12 πεντάγωνα του δωδεκαέδρου, τα 20 τρίγωνα του εικοσαέδρου και επιπλέον 30 τετράγωνα που θα δημιουργηθούν (σύνολο εδρών: 62).
Πληθυσμός
thumb|250px|right|Χρόνος που χρειάζεται (και χρειάστηκε) κάθε φορά για την αύξηση του παγκόσμιου πληθυσμού κατά 1 δισ. Ο όρος πληθυσμός σε μια δεδομένη γεωγραφική περιοχή, κατά γενική χρήση, εκφράζει το ποσοτικό άθροισμα των κατοίκων της που μπορεί να αναφέρεται στο πλαίσιο χωριού, πόλης χώρας, ηπείρου μέχρι και σε παγκόσμιο επίπεδο. Ειδικότερα στους τομείς της βιολογίας και της οικολογίας, ο όρος αφορά το άθροισμα των ατόμων ενός είδους (φυτού ή ζώου) που βρίσκονται σε ένα συγκεκριμένο βιότοπο ή την εξάπλωση ενός είδους σε μία συγκεκριμένη περιοχή. Στη δε γενετική αφορά το σύνολο των ατόμων που χρησιμοποιούνται για την αναπαραγωγή ενός είδους επίσης σε συγκεκριμένη περιοχή. Χρειάστηκαν να περάσουν 200.000 χρόνια για να φτάσουμε στο ένα δισεκατομμύριο κατοίκους, ενώ μόλις 200 χρόνια για να φτάσουμε τα επτά δισεκατομμύρια.
Πληθυσμός χωρών
Περίπου 4,5 δισεκατομμύρια ανθρώπων – από τον συνολικό πληθυσμό των 7,5 δισεκατομμυρίων – ζουν στην Ασία. Επιπλέον, οι επτά από τις δέκα μεγαλύτερες σε πληθυσμό χώρες ανήκουν στην Ασία. Η ύπαρξη μεγάλων πληθυσμών δεν αποτελεί ωστόσο και δείκτη οικονομικής ανάπτυξης ή ευημερίας, αλλά υπερπληθυσμού.
Εξωτερικοί σύνδεσμοι
Κατηγορία:Οικολογία Κατηγορία:Δημογραφία
Χρωματικό βάθος
Βάθος χρώματος  είναι το εύρος των δυαδικών ψηφίων που θα χρησιμοποιήσει ένας υπολογιστής για να αναπαραστήσει το χρώμα κάθε εικονοστοιχείου (πίξελ, pixel) μιας εικόνας. Το εύρος αυτό εκφράζεται ως δύναμη του 2 (επειδή η αναπαράσταση στον υπολογιστή είναι δυαδική) και, κατά συνέπεια, μια εικόνα μπορεί να έχει βάθος χρώματος:
Οι εικόνες που αποτελούνται από 256 χρώματα (ή λιγότερα) αποθηκεύονται συνήθως στην μνήμη του υπολογιστή υπό μορφή μιας παλέτας χρωμάτων. Για βάθη μεγαλύτερα από 8 bit, το κάθε εικονοστοιχείο αναπαρίσταται από ανάλογες διαβαθμίσεις των τριών χρωμάτων RGB (κόκκινο, πράσινο και μπλε).
Το βάθος χρώματος των 16 bits "διαιρείται", συνήθως, σε πέντε bits για κάθε ένα από τα χρώματα κόκκινο και μπλε, και έξι bits για το πράσινο, δεδομένου ότι τα ανθρώπινα μάτια είναι πιο ευαίσθητα στην διάκριση διαβαθμίσεων του πράσινου σε σχέση με τα άλλα δύο χρώματα. Άλλες φορές το 16ο bit αναπαριστά τυχόν διαφάνεια του χρώματος.
Στα βάθος χρώματος των 24 bits υπάρχουν 8 bits ανά βασικό χρώμα, δηλαδή 28 = 256 διαβαθμίσεις κάθε βασικού χρώματος. Μερικές φορές μπορεί να χρησιμοποιηθεί και βάθος χρώματος των 32 bits. Σε αυτήν την περίπτωση τα 8 επιπλέον bits χρησιμοποιούνται για να δηλωθεί η συνοχή του χρώματος...
Αποθηκευτικός χώρος (μνήμη)...
Το πόση μνήμη χρησιμοποιείται από μια ασυμπίεστη εικόνα υπολογίζεται από τον αριθμό εικονοστοιχείων στην εικόνα και από το βάθος χρώματος κάθε εικονοκύτταρου. Σε μια εικόνα 24-bit, κάθε εικονοστοιχείο χρησιμοποιεί 24 bits μνήμης, έτσι το μέγεθος μνήμης που απαιτείται σε bit είναι 24 Χ τον αριθμό εικονοκυττάρων. Για να υπολογισθεί η μνήμη που απαιτείται σε bytes, ο αριθμός που προκύπτει πρέπει να διαιρεθεί με 8 (8 bits σε ένα byte).
Αναπαράσταση στα 16 bits: Highcolor...
Υπάρχει επίσης το χρωματικό βάθος των 16 bpp (μερικές φορές αποκαλούμενο Hicolor), στο οποίο υπάρχουν είτε 5 bits ανά χρώμα, γνωστό ως σύστημα 555, είτε ένα πρόσθετο bit για πράσινο (επειδή το μάτι μπορεί να διακρίνει περισσότερες σκιές πράσινου απ' ό,τι άλλων χρωμάτων), γνωστό ως σύστημα 565.
Αναπαράσταση στα 24 bits...
Η αναπαράσταση RGB με τιμές στα 24 bits ανά εικονοστοιχείο (bpp) είναι, επίσης, γνωστή ως Truecolor. Αυτό γίνεται συνήθως με τη χρήση τριών ακέραιων αριθμών, μεταξύ 0 και 255, κάθε ένας από τους οποίους αντιπροσωπεύει την ένταση για τις κόκκινες, πράσινες και μπλε αποχρώσεις.
Αναπαράσταση στα 32 bits...
Το χρωματικό βάθος 32 bpp (γνωστό και ως deep color) είναι σχεδόν πάντα ίδιο σε ακρίβεια με των 24bpp, με την διαφορά ότι υπάρχουν ακόμα 8 bits ανά εικονοστοιχείο, και αυτά τα οκτώ πρόσθετα bits συχνά δεν χρησιμοποιούνται καθόλου. Ο λόγος για την ύπαρξη του βάθους 32 bpp είναι η υψηλότερη ταχύτητα, με την οποία τα σύγχρονα συστήματα μπορούν να έχουν πρόσβαση στα δεδομένα. Αυτό συμβαίνει επειδή η τεχνολογία των 32 bits των σύγχρονων επεξεργαστών, ταυτίζεται σε μέγεθος με τον χρωματικό χώρο των 32bits. Μερικές κάρτες γραφικών χρησιμοποιούν το επιπλέον byte για να επιταχύνουν ορισμένες διαδικασίες όπως για παράδειγμα την αναπαράσταση του δρομέα: Όταν η τιμή αυτού του byte είναι ίση με 0, αναπαρίσταται το εικονοστοιχείο, όταν είναι 255 το εικονοστοιχείο θεωρείται διάφανο, και οποιαδήποτε άλλη τιμή είναι, ουσιαστικά, μία αναφορά σε κάποια συγκεκριμένη παλέτα χρωμάτων. Έτσι, για παράδειγμα, αν ο δρομέας του ποντικιού περάσει πάνω από ένα εικονοστοιχείο, αυτό το byte παίρνει την τιμή, π.χ., 43, και αναπαρίσταται σε εκείνο το σημείο το χρώμα παλέτας που αντιστοιχεί στο χρώμα του δρομέα. Όταν το ποντίκι μετακινηθεί, το byte αυτό παίρνει ξανά την τιμή 0 και έτσι αναπαρίσταται ξανά το αρχικό χρώμα του συγκεκριμένου εικονοστοιχείου.
Αναπαράσταση στα 48 bits...
Επίσης γνωστό και ως deep color. Εδώ έχουμε 16 bits ανά βασικό χρώμα. Αυτά το καθιστούν ικανό να αντιπροσωπεύσει 65536 αποχρώσεις κάθε χρώματος αντί για 256. Αυτό χρησιμοποιείται κατά κύριο λόγο στην επαγγελματική επεξεργασία εικόνας, για τη διατήρηση μεγαλύτερης ακρίβειας, όταν στην εικόνα χρησιμοποιηθούν μια σειρά φίλτρων. Με μόνο 8 bits ανά χρώμα, καθώς αυτό στρογγυλοποιείται με κάθε πέρασμα φίλτρου, τα σφάλματα έχουν σωρευτικό αποτέλεσμα, διαστρεβλώνοντας τις πραγματικές χρωματικές αποχρώσεις της εικόνας.
Κατηγορία:Χρώμα Κατηγορία:Γραφικά υπολογιστών Κατηγορία:Γραφιστική Κατηγορία:Τηλεοπτική τεχνολογία
Φυτοικία η μελανόκερως
Το όνομα «nigricornis» αναφέρεται στις κεραίες, οι οποίες στα πρώτα άρθρα έχουν μόνο λίγες άσπρες τρίχες, και γι' αυτό ακόμα φαίνονται μαύρες (niger (λατινικά) = μελανό, cornu (λατινικά) = κεραία). Το χρώμα των κεραιών όμως δεν αρκεί για να ξεχωρίσει την Φυτοικία η μελανόκερως από όμοια είδη.
Χαρακτηριστικά του ακμαίου
Το κεφάλι δείχνει όρθιο προς τα κάτω. Οι άνω γνάθοι καταλήγουν σε ένα μόνο δόντι. Οι κεραίες  συνίστανται από ένδεκα άρθρα. Είναι νηματοειδείς, αλλά λίγο παχουλές και φτάνουν περίπου μέχρι το τέλος του σώματος. Οι βάσεις των κεραιών εισβάλλουν από μπροστά πολύ βαθιά στους οφθαλμούς σχίζοντας τους σχεδόν σε δυο ξεχωριστά μέρη.
Το τρίχωμα του προνώτου σχηματίζει τρεις άσπρες λωρίδες, οι οποίες διατρέχουν το πρόνωτο κατά μήκος. Η μεσαία λωρίδα τρέχει από την κορυφή του κεφαλιού κατευθείαν στο θυρεό, οι πλάγιες λωρίδες τρέχουν παράλληλα περίπου εκεί, που το πρόνωτο αρχίζει να πέφτει προς τα κάτω.
Το τρίχωμα των ελύτρων είναι παντού το ίδιο πυκνό. Τα έλυτρα είναι κοκκώδη, οι οπίσθιες άκρες είναι κομμένες (Εικ. 1). Ο Θυρεός είναι άσπρος από το πυκνό άσπρο τρίχωμα.
Τα πόδια είναι μαύρα, οι ταρσοί και οι κνήμες είναι ανοικτές. Οι ταρσοί είναι ψευδοτετραμερείς, καθώς το ένα από τα πέντε ταρσομερή είναι τόσο μικρό, που διακρίνεται δύσκολα. Το τρίτο ταρσομερές είναι σχισμένο, και το τέταρτο ταρσομερές είναι κρυμμένο σε αυτό το σχίσιμο. Το πρώτο ταρσομερές είναι πιο κοντό από το σύνολο του δεύτερου και τρίτου ταρσομερούς. Η κοιλία είναι κοντή, οι εκτεταμένες  κνήμες των οπίσθιων ποδιών ξεπερνούν την οπίσθια άκρη του δευτέρου κοιλιακού δακτυλίου. Το ισχίο του μπροστινού ποδιού έχει δόντι στην άκρη (ορατό σε μεγέθυνση της Εικ. 2). Τα νύχια έχουν από ένα δόντι (Εικ. 3).
Γεωγραφική εξάπλωση
Ο χώρος διαμονής εξαπλώνεται σχεδόν σε όλη την Ευρώπη. Δεν υπάρχουν όμως αναφορές από τα περισσότερα νησιά της Μεσογείου, την Πορτογαλία, τη Μεγάλη Βρετανία, την Ολλανδία και τη Δανία. Προς τα ανατολικά ξεπερνάει το είδος τα σύνορα της Ευρώπης.
Εξωτερικοί σύνδεσμοι
Κατηγορία:Έντομα της Ευρώπης Κατηγορία:Κολεόπτερα
Γιουνές Μπελχαντά
Ο Γιουνές Μπελχαντά είναι Γαλλο-μαροκινός ποδοσφαιριστής, διεθνής με την Εθνική Ομάδα του Μαρόκου, γεννημένος στις 25 Φεβρουαρίου του 1990 στην Αβινιόν.
Αγωνιζόμενος στη θέση του μέσου, ξεκίνησε την επαγγελματική του καριέρα στην Μονπελιέ το 2009.
Ο Γιουνές Μπελχαντά έχει μόλις έναν τίτλο στην τροπαιοθήκη του, αυτόν του νικητή του κυπέλλου Γκαμπαρντέλα που κέρδισε το 2009. Πάντως, συμμετείχε στον τελικό του Λιγκ Καπ Γαλλίας του 2011.
Βιογραφία
Μαροκινής καταγωγής και προερχόμενος από οικογένεια με έξι παιδιά, ο Γιουνές ανακαλύπτει το ποδόσφαιρο στην περιοχή του Γκαρ, στο Αραμόν και έπειτα στο Ρεμουλάν, πριν καθιερωθεί στην ΜΚΖ Αβινιόν.
Αγωνίζεται στη θέση του λίμπερο μέχρι την κατηγορία under-13 αλλά ήδη παρακολουθείται στενά από αρκετούς συλλόγους όπως η Ολιμπίκ Μαρσέιγ, η Ολιμπίκ Λυών, η ΑΣ Σαιντ-Ετιέν και η ΑΣ Μονακό που ήδη διέκριναν το ταλέντο του. Πάντως, παρά την επιθυμία του να μετακομίσει στην περιοχή Φορέ (όπου εδρεύει η ΑΣ Σαιντ-Ετιέν), δεν υπογράφει με καμιά από αυτές τις ομάδες καθώς οι γονείς του δεν δέχονται αυτή την μετακίνηση, που θεωρούν πολύ μεγάλη για τις επιθυμίες τους.
Συλλογική Καριέρα
Τελικά καταλήγει στις ακαδημίες της Μονπελιέ ΣΚ όπου μετά από έξι χρόνια εκπαίδευσης επανατοποθετείται μπροστά από την άμυνα, στον χώρο της μεσαίας γραμμής. Κερδίζει με τους συμπαίκτες του τον τελικό του Κυπέλλου Γκαμπαρντέλα του 2009 απέναντι στην ΦΚ Ναντ με σκορ 2-0.
Υπογράφει το πρώτο του επαγγελματικό συμβόλαιο το 2009. Πραγματοποιεί το ντεμπούτο του στην Πρώτη Κατηγορία στη διάρκεια του πρώτου αγώνα της σεζόν, στις 8 Αυγούστου του 2009 απέναντι στην Παρί Σεν Ζερμέν. Συμμετέχοντας σε 33 αγώνες, εκ των οποίων οι 19 ως βασικός, αποτελεί μια από τις αποκαλύψεις της σεζόν, που βρίσκει την Μονπελιέ ΣΚ να προκρίνεται για το Γιουρόπα Λιγκ χάρη σε μια 5η θέση στο πρωτάθλημα. Στο τέλος της σεζόν, ανανεώνει για δύο χρόνια το συμβόλαιό του με την Μονπελιέ ΣΚ, παραμένοντας έτσι μέλος της ομάδας μέχρι και τον Ιούνιο του 2014.
Την επόμενη σεζόν, φτάνει με την ομάδα του στον τελικό του Λιγκ Καπ Γαλλίας του 2011 όπου η Μονπελιέ ηττήθηκε από την Μαρσέιγ με 1-0.
Σταυρός Αλοννήσου
Ο Σταυρός είναι ένα πολύ μικρό ακατοίκητο νησί των Βορείων Σποράδων και βρίσκεται δυτικά της Αλοννήσου.
Γιουνές Μπελχαντά
Συλλογική Καριέρα
Στις 9 Δεκεμβρίου 2011, ψηφίζεται καλύτερος παίκτης UNFP του μήνα Νοεμβρίου της Λιγκ 1, μπροστά από τον συμπαίκτη του Ολιβιέ Ζιρού.
Σταυρός Αλοννήσου
Κατηγορία:Σποράδες
Γιουνές Μπελχαντά
Διεθνής Καριέρα
Στην αρχή της σεζόν 2010-2011 επιλέγει την Εθνική Μαρόκου, απορρίπτωντας την Εθνική Γαλλίας.
Ο Γιουνές Μπελχαντά κάνει το ντεμπούτο του με την Εθνική Μαρόκου την Τετάρτη 17 Νοεμβρίου απέναντι στην Εθνική Ομάδα της Βορείου Ιρλανδίας.
Στις 29 Δεκεμβρίου 2011, ο Έρικ Γκέρετς τον καλεί στην αποστολή που θα λάβει μέρος στο Κύπελλο Εθνών Αφρικής του 2012 που θα γίνει στην Γκαμπόν και στην Ισημερινή Γουινέα.
Παραπομπές
Κατηγορία:Μαροκινοί ποδοσφαιριστές Κατηγορία:Γάλλοι ποδοσφαιριστές Κατηγορία:Ποδοσφαιριστές Μονπελιέ ΕΣΚ Κατηγορία:Μέσοι ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Εθνικής Μαρόκου Κατηγορία:Ποδοσφαιριστές Εθνικής Γαλλίας Κ20 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Μαροκινοί ποδοσφαιριστές στο εξωτερικό
Ρόουντ Τάουν
Το Ρόουντ Τάουν (αγγλικά: Road Town) είναι η πρωτεύουσα των Βρετανικών Παρθένων Νήσων και βρίσκεται στο νησί Τορτόλα. Έχει πληθυσμό 9.400 κατοίκους, σύμφωνα με την απογραφή του 2004.
Εξωτερικοί Σύνδεσμοι
Κατηγορία:Βρετανικές Παρθένοι Νήσοι Κατηγορία:Πρωτεύουσες της Βόρειας Αμερικής
Α1 Κατηγορία υδατοσφαίρισης γυναικών 2010-11
Το πρωτάθλημα Ελλάδας πόλο γυναικών για την περίοδο 2010–11 ήταν το 24o στην ιστορία του θεσμού. Διεξήχθη με τη συμμετοχή οκτώ ομάδων σε δύο φάσεις, την κανονική περίοδο και τα πλέι οφ, όπου αγωνίστηκαν οι τέσσερις πρώτες ομάδες. Ο Ολυμπιακός για 4η φορά στην ιστορία του αναδείχθηκε πρωταθλητής, επικρατώντας της Βουλιαγμένης με 3–1 νίκες στους τελικούς έχοντας μειονέκτημα έδρας.
Βαθμολογία
Το σύστημα βαθμολόγησης άλλαξε από αυτή την περίοδο. Η νικήτρια ομάδα κερδίζει πλέον τρεις βαθμούς (έναντι των δύο που ίσχυε τα προηγούμενα χρόνια), ενώ ο ένας βαθμός της ισοπαλίας και οι 0 βαθμοί για ήττα παρέμειναν ίδιοι.
Αποτελέσματα
Πηγή: ΣΠΟΡ ΦΜ
Πλέι οφ
Στα πλέι οφ προκρίθηκαν οι τέσσερις πρώτες ομάδες της κανονικής περιόδου. Οι ημιτελικές σειρές και ο μικρός τελικός κρίθηκαν στις δύο νίκες, ενώ ο μεγάλος τελικός κρίθηκε στις τρεις. Ο Ολυμπιακός επικράτησε στους τελικούς και κατέκτησε το πρωτάθλημα.
Εξωτερικοί σύνδεσμοι
2010 2011 Κατηγορία:Υδατοσφαίριση το 2010 Κατηγορία:Υδατοσφαίριση το 2011
Κατετίνιο
Το Κατετίνιο (Catetinho) είναι προεδρική κατοικία στην πόλη Μπραζίλια και πρώτη επίσημη κατοικία του προέδρου Ζουσελίνου Κουμπίτσεκ.
Η ονομασία Catetinho προέρχεται από την τότε επίσημη κατοικία του Προέδρου, το Ανάκτορο Κατέτε (Palácio do Catete) στο Ρίο ντε Τζανέιρο. Το Κατετίνιο είναι δημιουργία του Βραζιλιάνου αρχιτέκτονα Όσκαρ Νίεμαϊερ (Oscar Niemeyer) και χτίστηκε σε μόλις 10 ημέρες, τον Νοέμβριο του 1956. Πρόκειται για απλό κτίριο από ξύλο, γνωστό και με την επωνυμία "Tábuas Palace". Είναι σχεδιασμένο χωρίς ανέσεις ή επίσημα διακριτικά γνωρίσματα, έτσι ώστε ο Πρόεδρος να μη διακρίνεται από τους εργάτες, οι οποίοι τότε ζούσαν σε παραπήγματα και σκηνές.
Σήμερα η Κατετίνιο έχει μετατραπεί σε μουσείο, το οποίο επισκέπτονται χιλιάδες τουρίστες κάθε χρόνο.
Εξωτερικοί σύνδεσμοι
Κατηγορία:Κτίρια και κατασκευές στη Βραζιλία Κατηγορία:Βραζιλία
Βάσας ΣΚ
Ο σύλλογος είναι διεθνώς γνωστός για τα πετυχημένα τμήματα του ποδοσφαίρου και της υδατοσφαίρισης, τα οποία έχουν κερδίσει πολλές εθνικές και διεθνείς διοργανώσεις. Επιπρόσθετα, πολλοί αθλητές άλλων τμημάτων έχουν κερδίσει πολλά χρυσά ολυμπιακά μετάλια αλλά και εθνικά και άλλα διεθνή πρωταθλήματα.
Η γυναικεία ομάδα χειροσφαίρισης της ομάδας έχει κερδίσει 15 φορές το πρωτάθλημα Ουγγαρίας και το 1982 το ΕΟΧ Τσάμπιονς Λιγκ Γυναικών.
Τμήματα
Ενεργά τμήματα του συλλόγου είναι στα αθλήματα: Στίβος, Καλαθοσφαίριση (γυναικών), Πυγμαχία, Σκάκι, Ξιφασκία, Ποδόσφαιρο, Χειροσφαίριση (γυναικών), Παγοδρομία, Κωπηλασία, Σκι, Αντισφαίριση, Πετοσφαίριση (γυναικών), Υδατοσφαίριση (ανδρών/γυναικών) και Πάλη.
Ποδόσφαιρο
Η ποδοσφαιρική ομάδα αγωνίζεται στο Πρωτάθλημα ποδοσφαίρου Ουγγαρίας και ήταν η κυρίαρχη δύναμη στο ουγγρικό ποδόσφαιρο τη δεκαετία του 1960. Έχει κατακτήσεις 6 πρωταθλήματα και 4 κύπελλα. Έδρα της ομάδας είναι το Rudolf Illovszky Stadium, χωρητικότητας 18000 θέσεων.
Εξωτερικοί σύνδεσμοι
Κατηγορία:Βάσας ΣΚ Κατηγορία:Ποδοσφαιρικές ομάδες Ουγγαρίας Κατηγορία:Ιδρύσεις ποδοσφαιρικών ομάδων το 1911 Κατηγορία:Ιδρύσεις αθλητικών συλλόγων το 1911
Σαιν-Γκοργκόν-Μαιν
Το Σαιν-Γκοργκόν-Μαιν (γαλλικά: Saint-Gorgon-Main) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Διήγυλις
Ο Διήγυλις ήταν βασιλιάς των Οδρυσών και της Θράκης, 135-140 π.Χ.
Βίος
Ήταν διάδοχος του Κότυος Β' και αναφέρεται ότι ηγεμόνευσε με μεγάλη βαρβαρότητα τους υπηκόους του και τους αντιμετώπιζε σαν αιχμάλωτους πολέμου και ανδράποδα. Κατέλαβε την Λυσιμάχεια, που ανήκε στον Άτταλο, την έκαψε και έσφαξε όλους τους κατοίκους της σε αντίθεση με τον Άτταλο που φερόταν καλά στους αιχμαλώτους. Ήταν συγγενής με τον βασιλιά της Βιθυνίας Προυσία και του έστειλε και στρατιωτική βοήθεια 500 Θράκες. Ο Ευμένης γιος του Αττάλου εισέβαλε στην Θράκη και κατάφερε να υποτάξει τον Διήγυλι.
Τον διαδέχτηκε ο γιος του Ζιβέλμιος.
Πηγές
Διόδωρος Σικελιώτης
Κατηγορία:Βασιλείς των Οδρυσών
Χάλκη Πριγκιποννήσων
250px|thumb|right|Η Χάλκη (δεξιά), η Πίτα και η Αντιγόνη σε δορυφορική φωτογραφία.
Η Χάλκη (τούρκικα: Heybeliada ή Heybeli Ada) είναι νησί της Τουρκίας στη Θάλασσα του Μαρμαρά ή Προποντίδα. Ανήκει σε μια συστάδα νησίδων γνωστές ως τα Πριγκηπόννησα, και κείται μεταξύ των νήσων Αντιγόνης, της Πριγκήπου και του Μικρασιατικού ακρωτηρίου Μάλ-τεπε (=Λόφος θησαυρού), του αρχαίου Άκρου Βρύαντος. Η Χάλκη υπάγεται στο Νομό της Κωνσταντινούπολης και αποτελεί ιδιαίτερο θέρετρο αυτής.
Η Χάλκη έχει μέγιστο υψόμετρο 448 πόδια. Στην ανατολική άκρα του νησιού είναι η Ναυτική Σχολή της Τουρκίας και στη νότια πλευρά ο όρμος Τσαμ-λιμάν (ο Πιτυούς όπως τον αποκαλούσαν, για τους πευκώνες του οι αρχαίοι Έλληνες). Επί της βόρειας ακτής της σε ύψωμα βρίσκεται το ελληνορθόδοξο μοναστήρι του 11ου αιώνα, η Αγία Τριάδα, το οποίο στέγαζε την περιώνυμη Ιερά Θεολογική Σχολή της Χάλκης, την κύρια ελληνορθόδοξη θεολογική σχολή στην Τουρκία του Οικουμενικού Πατριαρχείου. Αυτό το μοναστήρι προσελκύει πολλούς τουρίστες από Ελλάδα και Τουρκία.
250px|thumb|right|Η εκκλησία του Αγίου Νικολάου στη Χάλκη.
Το χειμώνα, ο πληθυσμός του νησιού είναι περίπου 3.000 άτομα, αλλά το καλοκαίρι, ο συνολικός πληθυσμός του νησιού φτάνει και τα 10.000 άτομα. Ο κύριος λόγος για αυτό είναι ότι αποτελεί θέρετρο και γίνονται μικρές υπαίθριες συναυλίες, καθόσον υπάρχει μια λέσχη κολύμβησης και γυμναστήρια δίπλα στη θάλασσα. Επίσης γίνεται ετήσια παρέλαση για την τίμηση του Πολέμου Ανεξαρτησίας της Τουρκίας (29 Οκτωβρίου).
Για την αποτροπή της μόλυνσης, τα μόνα οχήματα που επιτρέπονται στο νησί είναι οχήματα υπηρεσιών (ασθενοφόρο, πυροσβεστική, αστυνομία, κλπ), έτσι κάθε μετακίνηση ή μεταφορά γίνεται πεζή ή με άλογα ή με ειδικές μεταφορικές υπηρεσίες, (άμαξες ή βάρκες).
Ιστορικές πληροφορίες
Ο μοναδικός οικισμός του νησιού είναι κτισμένος από την αρχαία εποχή στην ήρεμη βορειοανατολική παραλία, που είναι προστατευμένη από τους ΒΑ ανέμους. Βρισκόταν σε άμεση επικοινωνία τόσο με την Πρίγκηπο, όσο και με την απέναντι ακτή της Βιθυνίας.
Ο παλιός οικισμός εκτεινόταν από το λιμάνι και τον παλαιό ναό του Αγ. Νικολάου και αναπτυσσόταν σε στενά καλντερίμια και στριφογυριστά αδιέξοδα δρομάκια, συχνά καμαροσκέπαστα. Η ναυτική πολιτεία είχε ως επίκεντρο την πλατεία της Γλύφας, όπου το κεντρικό πηγάδι που είχε ανοιχτεί το έτος 768. Υπήρχαν επίσης άλλες οκτώ αστείρευτες πηγάδες. Το νερό ήταν πάντα λιγοστό στη Χαλκη και είναι χαρακτηριστικό ότι ενώ τα σπίτια ήταν πάντα ξεκλείδωτα, οι κάτοικοι διπλοκλείδωναν τα πηγάδια και τις στέρνες τους για να ασφαλίσουν το πολύτιμο νερό. Στις αρχές του 20ού αιώνα η πόλη καταστράφηκε δυο φορές από πυρκαγιά και χτίστηκε ξανά.
Ο ενοριακός ναός του Αγίου Νικολάου υπήρχε από τη βυζαντινή εποχή και ήταν κτισμένος σε ερείπια αρχαίου ναού. Ξαναοικοδομήθηκε το 18ο αιώνα και πάλι το 1857 λαμπρότερος και εντυπωσιακός σε σχέδια του Χατζή Στεφανή Γαϊτανάκη. Σε αυτή τη μορφή υπάρχει μέχρι σήμερα.
Το 1907 κτίστηκε το κτίριο του κοινοτικού σχολείου του νησιού με δαπάνη του μεγάλου ευεργέτη Κωνσταντίνου Ηλιάσκου, ο οποίος διατηρούσε επιβλητικό αρχοντικό στην παραλία με 22 δωμάτια κτισμένο το 1860. Ο ίδιος χρηματοδότησε την επισκευή της στέγης και του τρούλου του ναού.
Πολλά από τα εντυπωσιακά θέρετρα των εύπορων Ελλήνων της Κωνσταντινούπολης έχουν διατηρηθεί μέχρι σήμερα και ορισμένα έχουν αναπαλαιωθεί φανερώνοντας την παλιά αρχοντιά του νησιού.
Πέρα από την πόλη απλώνονταν το ύψωμα του Κουτρουλόμυλου και ο λόφος της Αγίας Τριάδας. Οι πέραν της χώρας περιοχές του νησιού ανήκαν στα τρία μοναστήρια που υπήρχαν στη Χάλκη: της Παναγίας Καμαριώτισσας, της Αγίας Τριάδας (όπου και η περίφημη Θεολογική Σχολή) και του Αγίου Γεωργίου, που είναι μετόχι του Πανάγιου Τάφου. Στο νησί υπήρχαν επίσης δύο σκήτες (σώζεται αυτή του Αγίου Σπυρίδωνα) και τα σκηνώματα δέκα πατριαρχών.
Σήμερα
Η Χάλκη σήμερα αποτελεί το δεύτερο μεγαλύτερο νησί των Πριγκηπονήσων με 3.000 κατοίκους.Οι Έλληνες κάτοικοι του νησιού συντηρούν μια μικρή ενορία 310 κατοίκων. Όπως σε όλα τα γύρω Πριγκηπόνησα έτσι και στη Χάλκη υπάρχει ένας αέρας επιστροφής Ελλήνων κατοίκων. Το καλοκαίρι οι Έλληνες κάτοικοι πολλαπλασιάζονται και φτάνουν κάπου στους 1000. Οι εκκλησίες στο νησί είναι οι ακόλουθες: Στο νησί, μετά το κλείσιμο του Λυκειακού τμήματος της Θεολογικής Σχολής ,το 1983, δεν υπάρχει ελληνικό εκπαιδευτήριο.
Πηγές
*
Ελεούσα Στρώμνιτσας
Η Ελεούσα (στα σλαβ. Вељуса, Βελιούσα ) είναι χωριό του δήμου Στρώμνιτσας στη Βόρεια Μακεδονία. Βρίσκεται 10 χιλιόμετρα βόρεια της Στρώμνιτσας στους πρόποδες του βουνού Ελενίτσα. Σύμφωνα με την απογραφή του 2002 έχει 1.552 κατοίκους.
Στην κορυφή του χωριού βρίσκεται το σημαντικό Μοναστήρι της Παναγίας της Ελεούσας που ανακαινίστηκε το 1080, σύμφωνα με την ελληνόγλωσση κτιτορική επιγραφή επάνω από την είσοδο: «Ενεουργήθη ο Ναός της Υπεραγίας Θεοτόκου της Ελεούσης εξ Αυτών Βάθρων παρά Μανουήλ Μοναχού και Γεγονότος Επισκόπου Τιβεριουπόλεως εν Ετει τω 6588 (1080) Ινδικτιώνος Γ'».
Το προηγούμενο όνομα του χωριού, πριν την ανακαίνιση του ναού, ήταν Παλαιόκαστρο. Με την ανακαίνιση του ναού της Παναγίας της Ελεούσας (Богородица Елеуса, Μπογκορόντιτσα Ελεούσα), όσοι κάτοικοι μιλούσαν σλάβικα και θέλαν να επισκεφθούν το ναό έλεγαν "одиме во Елеуса, όντιμε βο Ελεούσα" δηλαδή "πάμε στην Ελεούσα" ή "Велеуса, Βελεούσα" δηλαδή "στην Ελεούσα" οπότε προήλθε και η σημερινή ονομασία του χωριού.
Στην οθωμανική περίοδο στο χωριό λειτουργούσε ελληνικό σχολείο και κατά την διάρκεια του ελληνοβουλγαρικού ανταγωνισμού στην περιοχή παρέμεινε καθαρά Πατριαρχικό.
Εξωτερικοί σύνδεσμοι
Κατηγορία:Χωριά της Βόρειας Μακεδονίας Κατηγορία:Νοτιοανατολική Στατιστική Περιφέρεια (Βόρεια Μακεδονία)